**Vedtægter**

**for**

 **Den Selvejende Institution Ugelbølle Friskole**

Indhold

[I.SKOLENS NAVN, ADRESSE, HJEMSTED OG STATUS 3](#_Toc113402070)

[§ 1 3](#_Toc113402071)

[lI. SKOLENS FORMÅL 3](#_Toc113402072)

[§ 2 3](#_Toc113402073)

[Ill. SKOLENS BESTYRELSE OG LEDER 3](#_Toc113402074)

[§ 3 3](#_Toc113402075)

[IV. REGNSKAB M.V. 6](#_Toc113402076)

[§ 4 6](#_Toc113402077)

[V. FORÆLDREKREDS, VALG AF TILSYNSFØRENDE M.V. OG FORÆLDREKREDSMØDE 7](#_Toc113402078)

[§ 5 7](#_Toc113402079)

[§ 6 7](#_Toc113402080)

[§ 7 7](#_Toc113402081)

[VI. SKOLENS DRIFT 9](#_Toc113402082)

[§ 8 9](#_Toc113402083)

[VII. TEGNINGSRET 9](#_Toc113402084)

[§ 9 9](#_Toc113402085)

[VIII. ÆNDRING AF SKOLENS VEDTÆGT 10](#_Toc113402086)

[§ 10 10](#_Toc113402087)

[IX. NEDLÆGGELSE AF SKOLEN 10](#_Toc113402088)

[§ 11 10](#_Toc113402089)

# I.SKOLENS NAVN, ADRESSE, HJEMSTED OG STATUS

## § 1

Skolens navn er "Den selvejende institution Ugelbølle Friskole". Skolen er op­ rettet i år 2010.

**Stk. 2.** Skolens hjemsted er Syddjurs Kommune. Skolen driver virksomhed fra adressen Langkær 2, 8410 Rønde.

**Stk. 3.** Skolen er en selvejende uddannelsesinstitution, der i sit virke er uafhængig. Skolen har CVR- nr.: 32819087

### lI. **SKOLENS FORMÅL**

## § 2

Skolens formål er at drive privat grundskole efter de til enhver tid gældende love og andre regler for friskoler og private grundskoler m.v.

**Stk. 2.** Skolen skal give en undervisning, som står mål med, hvad der almindeligvis kræves i folkeskolen.

**Stk. 3.**  Skolens formål er skoledrift i henhold til friskoleloven, og at skolen efter sit formål og i hele sit virke skal forberede eleverne til at leve i et samfund som det danske med frihed og folkestyre samt udvikle og styrke elevernes demokratiske dannelse og deres kendskab til og respekt for grundlæggende friheds- og menneskerettigheder, herunder ligestilling mellem kønnene.

**Stk. 4.** Det er endvidere skolens formål:

* at styrke elevernes personlige, sociale og faglige udvikling i nært samarbejde med hjemmet,
* at bibringe eleverne respekt for fortiden, forståelse for nutiden og mod på fremtiden og
* at forberede eleverne til selvstændighed, tolerance, ansvarsfølelse og medbestemmelse som borger i et demokratisk og internationalt samfund.

# Ill. SKOLENS BESTYRELSE OG LEDER

## § 3

Skolens bestyrelse varetager den overordnede ledelse af skolen og er ansvarlig over for undervisningsministeren for, at skolens økonomi og drift - herunder forvaltningen af de statslige tilskud - er i overensstemmelse med skolens vedtægt og med de til enhver tid gældende love og andre regler for friskoler og private grundskoler.

**Stk. 2.** Skolens leder varetager den daglige pædagogiske ledelse af skolen. Skolens leder har tillige ansvaret for, at den daglige drift af skolen er forsvarlig og i overensstemmelse med gældende regler og vilkår.

**Stk. 3.** Bestyrelsen består af 9 medlemmer, hvoraf 7 vælges af og blandt forældrene til elever på skolen (forældrekredsen), idet bemærkes, at samtlige bestyrelsesmedlemmer vælges i henhold til reglerne i bekendtgørelse om valg af tilsynsførende. Bestyrelsen kan herudover udpege 2 medlemmer til bestyrelsen.

**Stk. 4.** Bestyrelsesmedlemmernes funktionsperiode er to år. I lige år vælges fire medlemmer og i ulige år tre medlemmer. Hvert år vælges for et år to suppleanter. De af bestyrelsen to udpegede medlemmer har en funktionsperiode på et år. Suppleanter optages automatisk i bestyrelsen, hvis et eller flere forældrerepræsentanter træder ud af bestyrelsen. Suppleanten indtræder i den udtrædendes resterende funktionsperiode. Hvis der ikke er en suppleant, skal der hurtigst muligt vælges et nyt bestyrelsesmedlem for den udtrædendes resterende funktionsperiode.

**Stk. 5.** Forældrekredsen kan på et forældrekredsmøde afsætte et eller flere bestyrelsesmedlemmer i funktionsperioden, såfremt dagsordenen for mødet indeholder et punkt om afstemning om afsættelse af et eller flere bestyrelsesmedlemmer med angivelse af, at afsættelse sker ved almindelig stemmeflerhed.

**Stk. 6.** Bestyrelsesmedlemmerne skal ikke udtræde af bestyrelsen, hvis deres børn i valgperioden udskrives af skolen mod forældrenes ønske, og kan i øv­ rigt fortsætte i bestyrelsen, selvom de ikke har børn på skolen, indtil bestyrelsesmedlemmets valgperiode udløber.

**Stk. 7.** Bestyrelsen bør så vidt muligt have en afbalanceret sammensætning af kvinder og mænd jfr. § 11, stk. 2 i lov om ligestilling af kvinder og mænd.

**Stk. 8.** Skolens ansatte kan ikke være medlem af bestyrelsen og kan kun del­ tage i valg af bestyrelsen, når de ansatte samtidig er medlem af forældrekredsen. Bestyrelsen kan beslutte, at skolens ledelse dvs. skolens leder og souschef/viceinspektør samt en repræsentant for de ansatte kan deltage i bestyrelsens møder uden stemmeret. Ved behandling af enkeltsager, der vedrører personer i skolens ledelse eller enkelte ansatte, kan bestyrelsen suspendere mødedeltagelsen for en, flere eller alle de pågældende.

**Stk. 9.** Bestyrelsesmedlemmerne er ikke ved udøvelsen af bestyrelseshvervet undergivet beslutninger truffet af de organer, de er valgt af.

**Stk. 10.** Bestyrelsen konstituerer sig selv. Formand og næstformand vælges af bestyrelsens midte. Næstformanden træder i formandens sted ved forman­ dens forfald.

**Stk. 11.** Bestyrelsesmedlemmerne skal være myndige, og mindst et flertal, herunder formanden, skal være registreret i CPR med bopæl i Danmark.

**Stk. 12.** Bestyrelsesmedlemmer hæfter ikke personligt for skolens gæld, men kan blive ansvarlig efter dansk rets almindelige erstatningsregler.

**Stk. 13.** Bestyrelsesmedlemmerne kan ikke modtage honorar af skolens midler for varetagelsen af hvervet som bestyrelsesmedlem. Skolen kan udbetale kørselsgodtgørelse til bestyrelsesmedlemmer efter reglerne i tjenesterejseaftalen.

**Stk. 14.** Et bestyrelsesmedlem udtræder af bestyrelsen øjeblikkeligt, hvis medlemmet ikke længere opfylder habilitetsbetingelserne i § 5, stk. 6 i lov om friskoler og private grundskoler og i bekendtgørelse om vedtægter for friskoler og private grundskoler for at være medlem af bestyrelsen.

**Stk. 15.** I tilfælde af et bestyrelsesmedlems udtræden i funktionsperioden f.eks. ved generel inhabilitet indtræder suppleanten i den pågældendes resterende funktionsperiode jf. § 3, stk. 4.

**Stk. 16.** For bestyrelsen, lederen og andre ansatte ved skolen gælder i øvrigt bestemmelserne i forvaltningslovens kapitel 2 om inhabilitet og kapitel 8 om tavshedspligt m.v.

**Stk. 17.** Bestyrelsen er beslutningsdygtig, når mindst fem af medlemmerne ved personlig fremmøde er til stede. Bestyrelsen træffer beslutninger ved al­ mindelig stemmeflerhed bortset fra de nedenfor i stk. 21 angivne beslutninger vedrørende fast ejendom. Der kan ikke stemmes ved fuldmagt eller ved brev. Ved stemmelighed er formandens - og i dennes fravær næstformandens - stemme udslagsgivende.

**Stk. 18.** Bestyrelsen skal føre protokol over sine beslutninger. Ethvert bestyrelsesmedlem har ret til at få ført sin afvigende mening til protokols. Protokollen skal underskrives af de medlemmer, der har deltaget i mødet. Konstateret inhabilitet skal indføres i protokollen.

**Stk. 19.** Bestyrelsen fastsætter en forretningsorden for sin virksomhed, der mindst skal indeholde bestemmelser om, hvordan indkaldelse til bestyrelsesmøder skal ske.

**Stk. 20.** Bestyrelsen ansætter og afskediger skolens leder og skolens øvrige personale. Kompetencen til at ansætte og afskedige skolens øvrige personale kan bestyrelsen delegere til skolens leder, idet skolelederen dog, uden at delegation er nødvendig, til enhver tid på egen hånd kan ansætte og afskedige vikarer og anden midlertidig medhjælp til kortvarig tjeneste.

**Stk. 21.** Bestyrelsen og forældrekredsmødet træffer i fællesskab beslutning om køb, salg og pantsætning af fast ejendom. Til bestyrelsens vedtagelse kræves at mindst 2/3 af medlemmerne stemmer for. Til forældrekredsmødets vedtagelse kræves almindelig stemmeflerhed uden hensyn til antallet af fremmødte medlemmer jfr. § 7, stk. 7. Ved låneomlægning kræves alene bestyrelsens vedtagelse, dog med mindst 2/3 af medlemmers stemme for.

**Stk. 22.** Bestyrelsen fastsætter størrelsen af skolepengene og størrelsen af forældrebetalingen for skolefritidsordningen samt træffer beslutning om ethvert andet overordnet spørgsmål om skolen, som bestyrelsen selv ønsker at træffe beslutning om jfr. dog § 3, stk. 2, § 3, stk. 5, § 3, stk. 21, § 10, stk. 1 og

§ 11, stk.2.

# IV. REGNSKAB M.V.

#

## § 4

Skolens regnskabsår følger kalenderåret.

**Stk. 2.** Bestyrelsen er ansvarlig for, at der hvert år udarbejdes en retvisende årsrapport for skolen i overensstemmelse med gældende regler.

**Stk. 3.** Bestyrelsen har ansvaret for, at årsrapporten underkastes betryggende revision i overensstemmelse med gældende regler.

**Stk. 4.** Bestyrelsen er ansvarlig for, at et revideret og originalt underskrevet regnskab samt revisionsprotokoller sendes til Undervisningsministeriet inden udløb af den af ministeriet fastsatte frist. Alle bestyrelsesmedlemmer skal underskrive regnskabet og afgive erklæring på tro og love om, at de opfylder betingelserne for medlemskab.

**Stk. 5.** Bestyrelsen vælger skolens revisor.

**Stk. 6.** Medlemmer af forældrekredsen og ansatte ved skolen har efter anmodning ret til at få indblik i budgetter og regnskaber, som bestyrelsen har godkendt, samt i revisionsprotokollen. Der er dog ikke ret til indblik i oplysninger, som er omfattet af forvaltningslovens regler om tavshedspligt. Bestyrelsen kan udstrække denne ret til også at omfatte andre personer.

# V. **FORÆLDREKREDS, VALG AF TILSYNSFØRENDE M.V. OG FORÆLDREKREDSMØDE**

## § 5

Forældrekredsen består af forældrene til børn på skolen.

**Stk. 2.** Forældrenes rettigheder i medfør af denne vedtægt og lov om friskoler og private grundskoler m.v. tilkommer den eller de personer, der har forældremyndigheden over eleven eller har barnet i pleje, idet den der har eleven i pleje dog ikke kan træffe beslutning om skolegangens begyndelse og varighed.

**Stk. 3.** Skolen fører en liste over de personer, som har tilmeldt sig som hørende til forældrekredsen. Listen ændres kun efter begrundet - om nødvendigt tillige dokumenteret - skriftlig anmodning herom med efterfølgende behørig underretning til den eller de personer, der optages henholdsvis slettes på listen, hvorved bemærkes, at forældremyndighedsindehavere altid har ret til at udøve deres rettigheder, uanset om de er optaget på listen.

## § 6

Valg af tilsynsmodel og udøvelsen af tilsyn, skal stedse være i overensstemmelse med den til enhver tid gældende lovgivning og regler knyttet hertil.

## § 7

Ordinært forældrekredsmøde afholdes hvert år på skolen eller et andet sted i hjemstedskommunen senest fire uger efter skolestart i et nyt skoleår. Forældrekredsmødet indkaldes af bestyrelsen ved almindeligt brev, e-mail eller anden sikker forsendelsesmåde med mindst 14 dages varsel med angivelse af dagsorden. Indkaldelsen til ordinært forældrekredsmøde skal mindst indeholde følgende dagsorden:

1. Valg af dirigent.
2. Bestyrelsen aflægger beretning.
3. Bestyrelsen forelægger den reviderede og godkendte årsrapport til orientering.
4. Bestyrelsen forelægger det vedtagne budget til orientering
5. Valg af bestyrelsesmedlemmer, jfr. § 3, stk. 3 og 4
6. Valg af 2 suppleanter jfr. § 3, stk. 4.
7. Indkomne forslag
8. Eventuelt

**Stk. 2.** Forslag, som ønskes behandlet på det ordinære forældrekredsmøde, skal være bestyrelsen i hænde senest en uge efter skolestart. Forslag skal bekendtgøres for medlemmerne senest ved indkaldelsen af forældrekredsmødet.

**Stk. 3.** Af indkaldelsen skal fremgå gældende regler for valg af bestyrelses­ medlemmer og - i de år hvor der skal ske valg af tilsynsførende - gældende regler for valg af tilsynsførende samt tilsynsregler. For begge valg gælder, at det af indkaldelsen bl.a. skal fremgå, at enhver forælder har ret til at foreslå kandidater på mødet.

**Stk. 4.** Hvert medlem har en stemme. Bestyrelsen er ansvarlig for, at det alene er personer, som tilhører forældrekredsen, som afgiver stemme.

**Stk. 5.** Der kan kun gives fuldmagt til en person, med hvem man har fælles forældremyndighed over et barn på skolen.

**Stk. 6.** Forældrekredsmødet er beslutningsdygtigt uden hensyn til antallet af fremmødte medlemmer. Forældrekredsmødet træffer beslutninger ved almindelig stemmeflerhed, bortset fra beslutning om nedlæggelse af skolen jfr. § 11, stk. 2.

**Stk. 7.** Forældrekredsen træffer selv afgørelse om, hvorvidt personer uden for forældrekredsen kan deltage i forældrekredsmøder og i givet fald hvilke per­ soner.

**Stk. 8.** Skolens ansatte samt kandidater til bestyrelsen kan ikke være dirigent på forældrekredsmøder.

**Stk. 9.** Der skal føres protokol over det på forældrekredsmøder vedtagne. Protokollen skal underskrives af dirigenten.

**Stk. 10.** Valghandlinger skal være hemmelige, hvis et eller flere medlemmer

.af forældrekredsen ønsker det.

**Stk. 11.** Ved valg af bestyrelsesmedlemmer og suppleanter kan hver forælder afgive stemme på det antal medlemmer, der skal vælges til bestyrelsen, henholdsvis på et antal personer svarende dels til det besluttede højeste antal suppleanter.

**Stk. 12.** Kandidaterne er valgt i rækkefølge efter størrelsen af de personlige stemmetal. I tilfælde af stemmelighed foretages lodtrækning.

**Stk. 13.** Genvalg af bestyrelsesmedlemmer, kan finde sted.

**Stk. 14.** Ekstraordinært forældrekredsmøde afholdes, når bestyrelsen beslutter det. Ekstraordinært forældrekredsmøde skal i øvrigt indkaldes af bestyrelsen, når tre medlemmer af bestyrelsen eller 1/3 af forældrekredsen skriftligt kræver det. Indkaldelsen sker som ved ordinært forældrekredsmøde.

**Stk. 16.** Forældrekredsmødets kompetencer er anført i§ 3, stk. 3, § 3, stk. 5,

§ 3, stk. 21, § 6, § 7, § 10, stk. 1 og§ 11, stk. 2.

# VI. SKOLENS DRIFT

## § 8

Skolens drift gennemføres ved offentlige tilskud og ved egendækning herunder skolepenge for eleverne og forældrebetaling for skolefritidsordning efter lov om friskoler og private grundskoler m.v. og eventuelt ved bidrag fra andre.

**Stk. 2.** Skolens midler må kun komme skolens skole- og undervisningsvirksomhed til gode.

**Stk. 3.** Et eventuelt overskud ved skolens drift tilfalder skolen.

**Stk. 4.** Bidrag til skolen giver ikke ret til nogen del af skolens formue eller til udbytte af nogen art.

**Stk. 5.** Bestyrelsen skal forvalte skolens midler til størst mulig gavn for skolen og skal tage skyldige økonomiske hensyn.

**Stk. 6.** Skolens likvide midler skal anbringes i overensstemmelse med bestemmelserne i lov om friskoler og private grundskoler m.v. og må ikke an­ bringes på konti m.v., som andre end skolen har rådighed over.

# VII. TEGNINGSRET

## § 9

Skolen tegnes enten af bestyrelsens formand og skolens leder i forening eller af en af disse i forening med bestyrelsens næstformand.

**Stk. 2.** Ved køb salg og pantsætning eller andre dispositioner over skolens faste ejendomme kræves underskrift af 2/3 af bestyrelsens medlemmer.

**Stk. 3.** Tegningsretten kan ikke delegeres, og der kan ikke gives prokura jfr. dog stk. 4.

**Stk. 4.** Bestyrelsen kan træffe beslutning om, at skolelederen i et nærmere fastlagt omfang og under bestyrelsens ansvar bemyndiges til at udføre over­ ordnede ledelsesfunktioner, når dette er nødvendigt for at opnå en hensigtsmæssig daglig ledelse.

# VIII. ÆNDRING AF SKOLENS VEDTÆGT

## § 10

Bestyrelsen og forældrekredsmødet træffer i fællesskab beslutning om vedtægtsændringer. I begge organer sker vedtagelse ved simpel stemmeflerhed. Beslutning på forældrekredsmødet træffes uden hensyn til antallet af frem­ mødte medlemmer jfr. § 7, stk. 7, medens det er et krav at mindst halvdelen af bestyrelsens medlemmer er til stede ved bestyrelsesmødet hvor beslutning træffes.

**Stk. 2.** Skolens vedtægt samt fremtidige vedtægtsændringer skal godkendes af Undervisningsministeriet for så vidt angår bestemmelser om skolens styrelse og økonomiske forhold.

**Stk. 3.** Vedtægtsændringer har kun gyldighed, hvis de indeholder oplysninger om, hvem der er formand og næstformand for bestyrelsen, er underskrevet af samtlige bestyrelsesmedlemmer og angiver bestyrelsesmedlemmernes navne og adresser med let læselig skrift f.eks. maskinskrift og er offentliggjort på skolens hjemmeside med angivelse, hvornår offentliggørelse har fundet sted, og hvornår vedtægtsændringerne er vedtaget af bestyrelsen.

# IX. NEDLÆGGELSE AF SKOLEN

## § 11

I tilfælde, hvor bestyrelsen efter lovgivningen skal drage omsorg for likvidation af skolen, har bestyrelsen kompetence til at træffe beslutning om skolens nedlæggelse. Beslutning træffes efter reglen i § 3, stk. 17.

**Stk. 2.** Bortset fra det foran i stk. 1 nævnte tilfælde træffer forældrekredsen beslutning om skolens nedlæggelse. Til vedtagelse af forslag om nedlæggelse kræves, at et flertal på mindst 2/3 af de afgivne stemmer er for forslaget uden hensyn til antallet af fremmødte medlemmer.

**Stk. 3.** Ophører skolen med at drive skolevirksomhed skal den nedlægges.

**Stk. 4.** Det påhviler bestyrelsen at orientere forældrekredsen om beslutning om nedlæggelse og om grundlaget herfor. Orienteringen skal ske umiddelbart efter beslutningen om nedlæggelsen er truffet.

**Stk. 5.** Det påhviler bestyrelsen at give Undervisningsministeriet og de kommuner, hvor eleverne er hjemmehørende, meddelelse om skolens nedlæggelse.

**Stk. 6.** Det påhviler bestyrelsen at orientere Undervisningsministeriet, hvis skolen standser sine betalinger, begæres konkurs, eller der i øvrigt er fare for, at skolens virksomhed må indstilles.

**Stk. 7.** Bestyrelsen har ansvaret for bevarelsen af skolens aktiver og for, at den økonomiske opgørelse i anledning af skolens nedlæggelse foretages efter gældende regler, samt at skolens nettoformue anvendes i overensstemmelse med vedtægten.

**Stk. 8.** Eventuelle overskydende midler skal med Undervisningsministeriets godkendelse anvendes til skoleformål, der støttes gennem lov om friskoler og private grundskoler m.v. ·

**Stk. 9.** Det påhviler bestyrelsen at fungere videre, indtil den økonomiske afvikling af skolens aktiver og passiver er tilendebragt efter gældende regler, herunder at skolens nettoformue anvendes i overensstemmelsen med vedtægten.

-----------------------------------------------------ooo------------------------------------------------

Vedtaget på forældrekredsmøde d. 4. oktober 2022.

|  |  |  |
| --- | --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_Helle Marie BayFormandØstergårdsparken 108410 Rønde | \_\_\_\_\_\_\_\_\_\_\_\_\_\_\_\_\_\_\_\_\_\_\_Lars Ole ThomsenLadegårdsparken 748410 Rønde | \_\_\_\_\_\_\_\_\_\_\_\_\_\_\_\_\_\_\_\_\_\_\_Mark Christoffer Fjeldgaard ArensbachNæstformandOvergårdsvej 108410 Rønde |
| \_\_\_\_\_\_\_\_\_\_\_\_\_\_\_\_\_\_\_\_\_\_\_Jørgen Blaabjerg HansenKassererVorregårdsparken 658410 Rønde | \_\_\_\_\_\_\_\_\_\_\_\_\_\_\_\_\_\_\_\_\_\_\_Robert Mieth JohannessenBrombærvej 58410 Rønde | \_\_\_\_\_\_\_\_\_\_\_\_\_\_\_\_\_\_\_\_\_\_\_Steen Mickey JensenRyomvej 318410 Rønde |
| \_\_\_\_\_\_\_\_\_\_\_\_\_\_\_\_\_\_\_\_\_\_\_Peter Teglberg MadsenØstergårdsparken 268410 Rønde | \_\_\_\_\_\_\_\_\_\_\_\_\_\_\_\_\_\_\_\_\_\_\_Jacob RamsaySuppleantDamvej 58410 Rønde | \_\_\_\_\_\_\_\_\_\_\_\_\_\_\_\_\_\_\_\_\_\_\_Søren BlæsbjergSuppleantOverblikket 168543 Hornslet |